Diari Oficial de la Generalitat Valenciana


Sumari del DOGV 9806, del 11-03-2024 (2024/2090)

Anunci de la suspensió de l'atorgament de llicències i altres instruments d'intervenció que tinguen per objecte la implantació de centrals fotovoltaiques i de parcs eòlics i les seues infraestructures d'evacuació en l'àmbit del sòl no urbanitzable amb elevada o molt elevada capacitat agrològica del terme municipal d'Algímia d'Alfara.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9806

Data del DOGV
:   11-03-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2090


Data del document
:   06-03-2024

Organisme emissor
:   Ajuntament d'Algímia d'Alfara

Tipus de document
:   Anunci

Descriptors 

:   * administració local
    * pla d'urbanisme

Anunci de la suspensió de l'atorgament de llicències i altres instruments d'intervenció que tinguen per objecte la implantació de centrals fotovoltaiques i de parcs eòlics i les seues infraestructures d'evacuació en l'àmbit del sòl no urbanitzable amb elevada o molt elevada capacitat agrològica del terme municipal d'Algímia d'Alfara. [2024/2090]  
El Ple de l'Ajuntament d'Algímia d'Alfara, en sessió extraordinària i urgent de data 6 de març de 2024, va adoptar el següent acord:  
  
1. Suspendre per dos anys, com a màxim, l'atorgament i admissió a tràmit de les llicències, declaracions responsables i autoritzacions i instruments d'intervenció a la zona del sòl no urbanitzable amb elevada o molt elevada capacitat agrològica, i d'acord amb les determinacions que s'indiquen a continuació, tot això motivat en l'informe tècnic de data 4 de març de 2024:  
1.1. Llicències, autoritzacions i instruments d'intervenció en matèria d'urbanisme i activitats, així com les sol·licituds d'informe-certificat urbanístic municipal, relatius a la compatibilitat del projecte amb el planejament i les ordenances municipals, previst en l'article 19 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, que tinguen per objecte la implantació de centrals fotovoltaiques i de parcs eòlics i les seues infraestructures d'evacuació.  
  
1.2. Llicències d'obres o activitat que tinguen per objecte la implantació d'usos permesos actualment que no siguen l'ús agrícola, agropecuari i forestal.  
1.3. Cèdules de garantia urbanística, tal com estipula l'article 246.3 del TRLOTUP, i l'expedició de certificats de compatibilitat urbanística, per a usos i activitats que no siguen agrícola, agropecuari o forestal període inicial d'un any la tramitació i atorgament de llicències, autoritzacions, instruments d'intervenció, certificats i informes en urbanisme i activitats que tinguen per objecte la implantació de plaques fotovoltaiques en l'àmbit del sòl no urbanitzable situat entre l'autovia A-23 i el llit del riu Palància, del terme municipal d'Algímia d'Alfara, per a procedir a l'estudi de la modificació puntual del PGOU d'Algímia d'Alfara en relació a la protecció de la zona de l'Horta Vella.  
  
2. Sotmetre, en el termini d'un any, a exposició pública la proposta de modificació per a establir una zona de protecció de l'Horta Vella de sòl no urbanitzable comú, sòl amb alt valor agrològic, mitjançant una modificació dels usos compatibles permesos sobre aquesta, amb la limitació dels usos no vinculats directament amb l'activitat agropecuària o forestal, amb la finalitat de salvaguardar el sòl amb alt valor agrològic i amb una àmplia tradició agrícola.  
3. Publicar l'acord de suspensió de l'atorgament de llicències en el Diari Oficial de la Generalitat Valenciana, amb indicació de l'àmbit i tipus de llicències afectats. A més, estarà a la disposició dels interessats en la seu electrònica d'aquest ajuntament, en la següent adreça:  
  
  
https://algimiadealfara.sede.dival.es/tablondeanuncios/default.aspx.  
  
Contra el present acte, i sense perjuí de qualssevol altres que s'estimen oportuns, es podrà interposar un recurs de reposició en el termini d'un mes comptat a partir de l'endemà de la publicació en el DOGV, davant d'aquest òrgan, o bé directament un recurs contenciós administratiu, davant el corresponent jutjat contenciós administratiu de València, en el termini de dos mesos comptats a partir de l'endemà de la publicació (articles 52 de la Llei 7/1985,de 2 d'abril, reguladora de les bases del règim local; 209 i següents del Reial decret 2568/1986, de 28 de novembre, pel qual s'aprova el Reglament d'organització, funcionament i règim jurídic de les entitats locals; 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46 de la Llei 29/1998, de 13 de juliol, reguladora de la jurisdicció contenciosa administrativa). No obstant això, i per al cas d'administracions, no es pot interposar cap recurs en via administrativa, i s'estarà al que es disposa en l'article 44 de la Llei de la jurisdicció contenciosa administrativa.  
  
  
Algímia d'Alfara, 6 de març de 2024.- L'alcalde: Ernest Burall Montal.